CELEX: 32017R1417
Language: mt
Date: 2017-08-04 00:00:00
Title: Regolament ta' Implimentazzjoni tal-Kunsill (UE) 2017/1417 tal-4 ta' Awwissu 2017 li jimplimenta r-Regolament tal-Kunsill (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna

4.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               LI 203/1
            
         REGOLAMENT TA' IMPLIMENTAZZJONI TAL-KUNSILL (UE) 2017/1417
   tal-4 ta' Awwissu 2017
   li jimplimenta r-Regolament tal-Kunsill (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 269/2014 tas-17 ta' Marzu 2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (1), u b'mod partikolari l-Artikolu 14(1) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fis-17 ta' Marzu 2014, il-Kunsill adotta r-Regolament (UE) Nru 269/2014.
            
         
               (2)
            
            
               Bħala parti mill-politika tal-Unjoni ta' non-rikonoxximent tal-annessjoni illegali tal-Krimea u Sevastopol, il-provvista ta' tagħmir kruċjali għall-ħolqien, l-akkwist jew l-iżvilupp ta' proġetti tal-infrastruttura fil-Krimea u Sevastopol f'setturi importanti, li jinkludu l-enerġija, ġiet ipprojbita mill-Kunsill.
            
         
               (3)
            
            
               Ġew fornuti mir-Russja turbini tal-gass, li huma element sostanzjali fl-iżvilupp ta' impjanti ġodda tal-enerġija fil-Krimea, bi ksur tad-dispożizzjonijiet kuntrattwali għall-bejgħ oriġinali tat-turbini minn kumpannija stabbilita fl-Unjoni lir-Russja.
            
         
               (4)
            
            
               L-iskop ta' dawk l-impjanti tal-enerġija huwa li tiġi stabbilita provvista tal-elettriku indipendenti għall-Krimea u Sevastopol, biex b'hekk tkun appoġġata s-separazzjoni tagħhom mill-Ukrajna u jiġu mdgħajfa l-integrità territorjali, is-sovranità u l-indipendenza tal-Ukrajna. Barra minn hekk, din l-azzjoni ddgħajjef il-politika tal-Unjoni ta' non-rikonoxximent tal-annessjoni illegali tal-Krimea u Sevastopol.
            
         
               (5)
            
            
               Fid-dawl ta' dan ta' hawn, jenħtieġ li persuni, entitajiet u korpi addizzjonali jiżdiedu mal-lista ta' persuni, entitajiet u korpi soġġetti għal miżuri restrittivi kif tinsab fl-Anness I għar-Regolament (UE) Nru 269/2014.
            
         
               (6)
            
            
               Għaldaqstant jenħtieġ li l-Anness I għar-Regolament (UE) Nru 269/2014 jiġi emendat kif meħtieġ,
            
         ADOTTA DAN IR-REGOLAMENT:
   Artikolu 1
   Il-persuni u l-entitajiet elenkati fl-Anness għal dan ir-Regolament għandhom jiżdiedu mal-lista li tinsab fl-Anness I għar-Regolament (UE) Nru 269/2014.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Awwissu 2017.
      
         
            Għall-Kunsill
         
         
            Il-President
         
         M. MAASIKAS
      
   
   
      (1)  ĠU L 78, 17.3.2014, p. 6.
   
      ANNESS
      
         Lista ta' persuni u entitajiet msemmijin fl-Artikolu 1
      
      
         Persuni
      
      
                   
               
               
                  Isem
               
               
                  Informazzjoni ta' identifikazzjoni
               
               
                  Dikjarazzjoni tar-raġunijiet
               
               
                  Data tal-Elenkar
               
            
                  158.
               
               
                  Andrey Vladimirovich CHEREZOV (TSCHERESOW)
                  Черезов, Андрей Владимирович
               
               
                  Viċi Ministru għall-Enerġija tal-Federazzjoni Russa.
                  Data tat-Twelid: 12.10.1967
                  Post tat-Twelid: Salair, Oblast ta' Kemerovskaya
               
               
                  Iġorr parti mir-responsabbiltà għad-deċiżjoni li jiġu ttrasferiti t-turbini tal-gass li kienu ġew ikkonsenjati minn Siemens Gas Turbine Technologies OOO lil OAO VO Technopromexport, biex jiġu installati fil-Krimea. Din id-deċiżjoni tikkontribwixxi biex tiġi stabbilita provvista indipendenti ta' enerġija għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u ddgħajjef l-integrità territorjali, is-sovranità u l-indipendenza tal-Ukrajna.
               
               
                  4.8.2017
               
            
                  159.
               
               
                  Evgeniy Petrovich GRABCHAK
                  Грабчак, Евгений Петрович
               
               
                  Kap tad-Dipartiment fil-Ministeru għall-Enerġija tal-Federazzjoni Russa.
                  Data tat-Twelid: 18.7.1981
                  Post tat-Twelid: Ust-Labinsk, Reġjun ta' Krasnodar
               
               
                  Fi ħdan il-Ministeru għall-Enerġija tal-Federazzjoni Russa hu responsabbli għall-iżvilupp ta' proġetti ta' enerġija elettrika fil-Krimea. Dawn il-proġetti jikkontribwixxu biex tiġi stabbilita provvista indipendenti ta' enerġija għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u jdgħajfu l-integrità territorjali, is-sovranità u l-indipendenza tal-Ukrajna.
               
               
                  4.8.2017
               
            
                  160.
               
               
                  Sergey Anatolevich TOPOR-GILKA
                  Топор-Гилка, Сергей Анатольевич
               
               
                  Direttur Ġenerali ta' OAO “VO TPE” sal-insolvenza tagħha, Direttur Ġenerali ta' OOO “VO TPE”.
                  Data tat-Twelid: 17.2.1970
               
               
                  Fir-rwol tiegħu ta;'' Direttur Ġenerali ta' OOO “VO TPE”, mexxa n-negozjati ma' Siemens Gas Turbine Technologies OOO dwar ix-xiri u l-konsenja tat-turbini tal-gass għal impjant tal-enerġija f'Taman, fir-reġjun ta' Krasnodar, il-Federazzjoni Russa. Kien responsabbli għat-trasferiment tat-turbini tal-gass lejn il-Krimea. Dan jikkontribwixxi biex tiġi stabbilita provvista indipendenti ta' enerġija għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u jdgħajjef l-integrità territorjali, is-sovranità u l-indipendenza tal-Ukrajna.
               
               
                  4.8.2017
               
            
         Entitajiet
      
      
                   
               
               
                  Isem
               
               
                  Informazzjoni ta' identifikazzjoni
               
               
                  Dikjarazzjoni tar-raġunijiet
               
               
                  Data tal-Elenkar
               
            
                  38.
               
               
                  OAO “VO Technopromexport” (OAO “VO TPE”)
                  Magħrufa wkoll bħala: Open Joint Stock Company “Foreign Economic Association”“Technopromexport”
                  Открытое акционерное общество Внешнеэкономическое объединение Технопромэкспорт
               
               
                  Indirizz: 119019, Moscow, Novyi Arbat str., 15, building 2
                  Data ta' reġistrazzjoni: 27.7.1992
                  Numru ta' Reġistrazzjoni Statali: 1067746244026
                  Numru ta' Reġistrazzjoni tat-Taxxa: 7705713236
               
               
                  Parti kontraenti ma' Siemens Gas Turbine Technologies OOO, OAO “VO TPE” xtrat turbini tal-gass iddikjarati li kienu maħsubin għal impjant tal-enerġija f'Taman, fir-reġjun ta' Krasnodar, il-Federazzjoni Russa, u bħala l-kuntrattur kienet responsabbli għat-trasferiment tat-turbini tal-gass lil OOO “VO TPE” li mbagħad ittrasferixxiethom biex jiġu installati fil-Krimea. Dan jikkontribwixxi biex tiġi stabbilita provvista indipendenti ta' enerġija għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u jdgħajjef l-integrità territorjali, is-sovranità u l-indipendenza tal-Ukrajna.
               
               
                  4.8.2017
               
            
                  39.
               
               
                  OOO “VO Technopromexport” (OOO “VO TPE”)
                  Magħrufa wkoll bħala: Limited Liability Company “Foreign Economic Association”“Technopromexport”
                  Общество с ограниченной ответственностью “Внешнеэкономическое объединение Технопромэкспорт”
               
               
                  Indirizz: 119019, Moscow, Novyi Arbat str., 15, building 2
                  Data ta' reġistrazzjoni: 8.5.2014
                  Numru ta' Reġistrazzjoni Statali: 1147746527279
                  Numru ta' Reġistrazzjoni tat-Taxxa: 7704863782e
               
               
                  Sid attwali tat-turbini tal-gass li oriġinarjament ġew fornuti minn Siemens Gas Turbine Technologies OOO lil OAO “VO TPE”. OOO “VO TPE” ttrasferixxiet it-turbini tal-gass biex jiġu installati fil-Krimea. Dan jikkontribwixxi biex tiġi stabbilita provvista indipendenti ta' enerġija għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u jdgħajjef l-integrità territorjali, is-sovranità u l-indipendenza tal-Ukrajna.
               
               
                  4.8.2017
               
            
                  40.
               
               
                  ZAO Interavtomatika (IA)
                  Magħrufa wkoll bħala: ЗАО “Интеравтоматика”, CJSC “Interavtomatika”
               
               
                  Indirizz: 115280, Moska, Avtozavodskaya st., 14,
                  Data ta' Reġistrazzjoni: 31.1.1994
                  Numru ta' Reġistrazzjoni Statali: 1037739044111
                  Numru ta' Reġistrazzjoni tat-Taxxa: 7725056162
               
               
                  Kumpannija speċjalizzata f'sistemi ta' kontroll u ta' komunikazzjoni għal impjanti tal-enerġija, li daħlet f'kuntratti għal proġetti li jikkonċernaw il-bini tal-impjanti tal-enerġija u l-installazzjoni ta' turbini tal-gass f'Sevastopol u f'Simferopol. Dan jikkontribwixxi biex tiġi stabbilita provvista indipendenti ta' enerġija għall-Krimea u Sevastopol bħala mezz ta' appoġġ għas-separazzjoni tagħhom mill-Ukrajna, u jdgħajjef l-integrità territorjali, is-sovranità u l-indipendenza tal-Ukrajna.
               
               
                  4.8.2017